CELEX: E2016C0058
Language: fi
Date: 2016-03-03 00:00:00
Title: EFTAn valvontaviranomaisen päätös N:o 58/16/KOL-D, annettu 3 päivänä maaliskuuta 2016, Gyrodactylus salaris -tartunnan vaikutusta rajoittavien Norjan kansallisten toimenpiteiden hyväksymisestä ja päätösten N:o 298/08/KOL ja N:o 299/08/KOL kumoamisesta [2016/1863]

20.10.2016   
            
            
               FI
            
            
               Euroopan unionin virallinen lehti
            
            
               L 284/37
            
         EFTAn VALVONTAVIRANOMAISEN PÄÄTÖS
   N:o 58/16/KOL-D,
   annettu 3 päivänä maaliskuuta 2016,
   
      Gyrodactylus salaris -tartunnan vaikutusta rajoittavien Norjan kansallisten toimenpiteiden hyväksymisestä ja päätösten N:o 298/08/KOL ja N:o 299/08/KOL kumoamisesta [2016/1863]
   EFTAN VALVONTAVIRANOMAINEN, joka
   ottaa huomioon ETA-sopimuksen liitteessä I olevan I luvun 4.1 osan 5 a kohdassa tarkoitetun säädöksen (neuvoston direktiivi 2006/88/EY (1), annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta), sellaisena kuin se on mukautettuna ETA-sopimukseen sopimuksen pöytäkirjassa 1 olevalla 4 kohdan d alakohdalla ja valvonta- ja tuomioistuinsopimuksen pöytäkirjassa 1 olevan 1 artiklan 2 kohdalla ja 3 artiklalla,
   ottaa huomioon 11 päivänä joulukuuta 2013 annetun EFTAn valvontaviranomaisen, jäljempänä ’valvontaviranomainen’, päätöksen N:o 494/13/KOL, joka koskee eläinlääkintä- ja kasvinsuojeluasioista vastaavan kollegion jäsenen valtaa tehdä päätöksiä ja ryhtyä toimenpiteisiin (asiakirja N:o 683826),
   sekä katsoo seuraavaa:
   
               (1)
            
            
               EFTAn valvontaviranomaisen päätöksellä N:o 298/08/KOL (2) vahvistettiin neuvoston direktiivin 91/67/ETY (3) 13 artiklan ja komission päätöksen 2004/453/EY (4) 5 artiklan nojalla.
            
         
               (2)
            
            
               Päätöksen N:o 298/08/KOL nojalla Norja voi vaatia lisätakeita viljeltäviksi tarkoitettujen, taudeille alttiiden elävien vesiviljeltyjen kalojen lähetyksiltä, jotka on määrä tuoda päätöksen kattamille alueille. Näihin lisätakeisiin sisältyy vaatimus siitä, että kyseisten lähetysten on oltava peräisin alueelta, jonka terveystilanne vastaa määräpaikan terveystilannetta.
            
         
               (3)
            
            
               Direktiivillä 2006/88/EY kumottiin ja korvattiin direktiivi 91/67/ETY. Lisäksi direktiivissä 2006/88/EY säädettiin, että päätöksen 2004/453/EY soveltamista oli jatkettava, kunnes on annettu tarvittavat säännökset kyseisen direktiivin mukaisesti. Kyseiset säädökset annettiin komission päätöksellä 2010/221/EU (5), jolla myös kumottiin lopullisesti päätös 2004/453/EY (6). Sen vuoksi on aiheellista kumota ja korvata päätös N:o 298/08/KOL.
            
         
               (4)
            
            
               Direktiivin 2006/88/EY 43 artiklassa säädetään, että ETA-valtiot voivat toteuttaa toimenpiteitä ehkäistäkseen tai torjuakseen tauteja, joita ei ole lueteltu direktiivin liitteessä IV olevassa II osassa, jos nämä aiheuttavat merkittävän riskin vesiviljelyeläinten tai luonnonvaraisten vesieläinten terveystilanteelle kyseisissä valtioissa. Toimenpiteillä ei saa ylittää sitä, mikä on tarpeen ja aiheellista kyseisten tautien ehkäisemiseksi tai torjumiseksi.
            
         
               (5)
            
            
               Norjalle myönnettiin oikeus vaatia lisätakeita päätöksen N:o 298/08/KOL nojalla, ja se on toimittanut valvontaviranomaiselle tiedot tautitilanteesta Gyrodactylus salaris -tartunnan osalta. Norja toimitti 6 päivänä lokakuuta 2015 päivätyllä kirjeellä (asiakirja N:o 775798, NO ref. 2015/193600) päivitetyt tiedot Gyrodactylus salaris -tartuntaa koskevista kansallisista toimenpiteistä. Tiedot osoittavat, että on edelleen asianmukaista ja tarpeen edellyttää markkinoille saattamista, tuontia ja kauttakuljetusta koskevien vaatimusten muodossa kansallisia toimenpiteitä direktiivin 2006/88/EY 43 artiklan mukaisesti.
            
         
               (6)
            
            
               Näin ollen, koska Norjalle myönnettiin oikeus vaatia päätöksen N:o 298/08/KOL mukaisesti lisätakeita tuotaessa taudille alttiisiin lajeihin kuuluvia vesiviljelyeläimiä hyväksytyille taudista vapaille alueille tai alueille, joilla on hyväksytty torjunta- tai hävittämisohjelma, Norjan olisi sallittava jatkaa näiden toimenpiteiden soveltamista direktiivin 2006/88/EY 43 artiklan mukaisina hyväksyttyinä kansallisina toimenpiteinä.
            
         
               (7)
            
            
               Tällä päätöksellä hyväksyttyjä kansallisia toimenpiteitä olisi sovellettava vain niin kauan kuin ne ovat asianmukaisia ja välttämättömiä. Norjan olisi tämän vuoksi lähetettävä valvontaviranomaiselle vuosittain raportti kansallisten toimenpiteiden toiminnasta.
            
         
               (8)
            
            
               Jos Norjassa, tämän päätöksen liitteessä lueteltuja alueita lukuun ottamatta, epäillään esiintyvän Gyrodactylus salaris -tautia, asiaa olisi tutkittava ja tutkimuksen aikana olisi sovellettava siirtorajoituksia niiden muiden ETA-valtioiden suojelemiseksi, joilla on Gyrodactylus salaris -tartunnan osalta käytössä hyväksyttyjä kansallisia toimenpiteitä. Jotta lisäksi helpotettaisiin hyväksyttyjen kansallisten toimenpiteiden tarvittavaa uudelleenarviointia, kaikki myöhemmät tautivahvistukset olisi ilmoitettava EFTAn valvontaviranomaiselle ja muille ETA-valtioille.
            
         
               (9)
            
            
               Selkeyden vuoksi päätös N:o 298/08/KOL olisi kumottava.
            
         
               (10)
            
            
               Lisäksi EFTAn valvontaviranomaisen päätöksellä N:o 299/08/KOL (7) hyväksyttiin bakteeriperäistä munuaistautia (BKD) koskeva Norjan torjunta- ja hävittämisohjelma. Norja ilmoitti 6 päivänä lokakuuta 2015 päivätyllä kirjeellä (asiakirja N:o 775798) valvontaviranomaiselle, että BKD:tä koskeva torjunta- ja hävittämisohjelma oli keskeytetty. Sen vuoksi on aiheellista kumota päätös N:o 299/08/KOL.
            
         
               (11)
            
            
               Tässä päätöksessä säädetyt toimenpiteet ovat EFTAn eläinlääkintä- ja kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tiettyjen tautien, joita ei ole lueteltu direktiivin 2006/88/EY liitteessä IV olevassa II osassa, vaikutuksen rajoittamiseen tähtäävien tiettyjen kansallisten toimenpiteiden hyväksyminen
   1.   Norjaa on tämän päätöksen liitteessä lueteltuja alueita lukuun ottamatta pidettävä Gyrodactylus salaris -taudista vapaana.
   2.   Norja voi vaatia, että seuraavat taudista vapaalle alueelle tuotavat lähetykset täyttävät a ja b alakohdassa asetetut vaatimukset niiden alueiden suhteen, joita pidetään vapaana Gyrodactylus salaris -taudista:
   
               a)
            
            
               viljelyyn, uudelleensijoitusalueille, istuta ja ongi -kalastuspaikoille, avoimiin koristetiloihin ja istutukseen tarkoitettujen vesiviljelyeläinten on täytettävä
               
                           i)
                        
                        
                           komission asetuksen (EY) N:o 1251/2008 (8) 8 a artiklassa vahvistetut markkinoille saattamista koskevat vaatimukset,
                        
                     
                           ii)
                        
                        
                           asetuksen (EY) N:o 1251/2008 10 artiklassa vahvistetut tuontia koskevat vaatimukset,
                        
                     
                           iii)
                        
                        
                           asetuksen (EY) N:o 1251/2008 16 artiklassa vahvistetut kauttakuljetusta ja varastointia koskevat vaatimukset;
                        
                     
         
               b)
            
            
               suljettuihin koristetiloihin tarkoitettujen koristevesieläinten on täytettävä
               
                           i)
                        
                        
                           asetuksen (EY) N:o 1251/2008 11 artiklassa vahvistetut tuontia koskevat vaatimukset,
                        
                     
                           ii)
                        
                        
                           asetuksen (EY) N:o 1251/2008 16 artiklassa vahvistetut kauttakuljetusta ja varastointia koskevat vaatimukset.
                        
                     
         2 artikla
   Raportointi
   1.   Norjan on viimeistään kunkin vuoden 30 päivänä huhtikuuta toimitettava EFTAn valvontaviranomaiselle raportti 1 artiklassa tarkoitetuista hyväksytyistä kansallisista toimenpiteistä.
   2.   Raporttien, joista 1 kohdassa säädetään, on oltava päätöksen 2010/221/EU 4 artiklassa vahvistettujen vaatimusten mukaisia.
   3 artikla
   Tautiepäilyt ja tautien havaitseminen taudista vapailla alueilla
   1.   Jos Norja epäilee tautia alueella, joka on lueteltu Gyrodactylus salaris -tartunnan osalta taudista vapaaksi alueeksi, sen on toteutettava toimenpiteet, jotka vastaavat vähintään direktiivin 2006/88/EY 28 artiklassa, 29 artiklan 2, 3 ja 4 kohdassa sekä 30 artiklassa vahvistettuja toimenpiteitä.
   2.   Jos 1 kohdassa tarkoitetun taudin havaitseminen vahvistetaan epidemiologisessa tutkimuksessa, Norjan on ilmoitettava EFTAn valvontaviranomaiselle ja muille ETA-valtioille asiasta sekä kaikista mainitun taudin rajoittamiseksi ja torjumiseksi toteutetuista toimenpiteistä.
   4 artikla
   Kumoaminen
   Kumotaan päätökset N:o 298/08/KOL ja N:o 299/08/KOL.
   5 artikla
   Osoitus
   Tämä päätös on osoitettu Norjan kuningaskunnalle.
   
      Tehty Brysselissä 3 päivänä maaliskuuta 2016.
      
         
            EFTAn valvontaviranomaisen puolesta
         
         Helga JÓNSDÓTTIR
         
            Kollegion jäsen
         
         Carsten ZATSCHLERIN
         
            Johtaja
         
      
   
   
      (1)  EUVL L 328, 24.11.2006, s. 14.
   
      (2)  EFTAn valvontaviranomaisen päätös N:o 298/08/KOL, tehty 21 päivänä toukokuuta 2008, taudeista vapaista vyöhykkeistä ja lisätakeista Gyrodactylus salaris -tartunnan osalta Norjassa (EUVL L 268, 9.10.2008, s. 37).
   
      (3)  Neuvoston direktiivi 91/67/ETY, annettu 28 päivänä tammikuuta 1991, eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille (EYVL L 46, 19.2.1991, s. 1).
   
      (4)  Komission päätös 2004/453/EY, tehty 29 päivänä huhtikuuta 2004, neuvoston direktiivin 91/67/ETY täytäntöönpanosta vesiviljeltyjen eläinten eräiden tautien vastaisten toimenpiteiden osalta (EUVL L 156, 30.4.2004, s. 5).
   
      (5)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 20.4.2010, s. 7).
   
      (6)  ETA-sopimuksen liitteessä I olevan I luvun 4.2 osan 94 kohdassa tarkoitettu säädös.
   
      (7)  EFTAn valvontaviranomaisen päätös N:o 299/08/KOL, tehty 21 päivänä toukokuuta 2008, Norjan esittämän bakteeriperäisen munuaistaudin valvonta- ja torjuntaohjelman hyväksymisestä (EUVL L 257, 25.9.2008, s. 16).
   
      (8)  Komission asetus (EY) N:o 1251/2008, annettu 12 päivänä joulukuuta 2008, neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi (EUVL L 337, 16.12.2008, s. 41).
   
      LIITE
      
                  Saastuneet valuma-alueet
               
               
                  Maakunta
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold